แบงก์โน้ตส์
ผู้ชี้ชะตา
17 ต.ค. 2554

ผู้ชี้ชะตา
โดย..ทีมข่าวการเงิน
งวดเข้ามาแล่วววว27 ต.ค.นี้ ประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) บอกว่า จะนำเสนอรายชื่อคณะกรรมการนโยบายการเงิน (กนง.) คนใหม่ แทน 4 คนเดิมที่ครบวาระให้คณะกรรมการ ธปท. พิจารณา
แม้กฎหมายให้อำนาจผู้ว่าการ ธปท. ที่จะพิจารณาคนที่เหมาะสมมาทำหน้าที่ตำแหน่งละ 2 คน
แต่คนชี้ชะตาในการเลือกว่าใครจะมาเป็น กนง. เพื่อดูแลนโยบายการเงิน ดอกเบี้ย ค่าเงิน คือ บอร์ด ธปท.
แอ่น แอ๊น แต่ใช่ว่าการเมืองจะล้วงไม่ได้นะขอรับ เพราะบอร์ด ธปท.นั้นอย่างน้อย 5 คนใน 12 คน เป็นคนของกระทรวงการคลัง และที่ฝังตัวอีก 2 คน คลังก็ร้องขอได้นะซิบอกไห๋...อยู่ที่ว่าฝ่ายการเมืองจะกล้าล้วงรึป่าว